|  |  |
| --- | --- |
| Aktører innen lokalmat og matopplevelser |  |
|   |  |
|   |  |
|    |  |
|    |

**Invitasjon til møte om ny strategi for lokalmat og matopplevelser for Nordland**

Vi vil herved invitere alle som arbeider innenfor eller er interessert i lokalmat og matopplevelser til et åpent møte i forbindelse med utarbeidelse av en ny strategi for lokalmat og matopplevelser.

Nordland fylkeskommune har sammen med fylkesmannen i Nordland og Innovasjon Norge igangsatt et arbeide med utvikling av en strategi for lokalmat og matopplevelser i Nordland. Denne vil inngå som en del av den kommende opplevelsesstrategien (reiseliv, kulturnæringer og lokalmat og matopplevelser).

Fokuset er hvordan vi i Nordland kan utnytte potensialet som ligger i lokalmat som ressurs i opplevelsessammenheng.

Vi inviterer derfor alle som ønsker å være med i utviklingen av lokalmat og matopplevelser i Nordland.

Under møtet vil rammeverket for strategien bli presentert.

I tillegg ønsker vi å få innspill på hvilke hindringer som ligger i veien for en ytterligere styrking av matopplevelsesfylket Nordland, hvilke ambisjoner ulike aktører har og hvordan Nordland kan hevde seg og videreutvikle seg på dette området.

Møtet vil vare fra klokken 10.00 til 14.00.

Møtene vil bli avholdt den 8, 10 og 15 april på henholdsvis Fauske, Sortland og Mosjøen.

Vi ber om påmelding til Tommy Nilsen på e-post tommy.nilsen@nfk.no innen 31. mars. Vennligst oppgi sted og dato for møtet dere ønsker å delta på ved påmelding.

| Kopi til**:** |  |  |  |
| --- | --- | --- | --- |
|   |   |   |   |

| Vedlegg | DokID |
| --- | --- |
|   |   |